רב יצחק בר אבדימי (השני)

רב יצחק בר אבדימי (השני) היה אמורא בדור השני לאמוראי בבל.

רבותיו
התגורר בבבל, שם למד אצל רב ושמואל ובשמם מסר כמה הלכות.

כאשר רבי אלעזר עלה לארץ ישראל, הוא שאל את זעירי אודות משנה מסוימת, שמעטים ידעו את פירושה, - מי קיבל מרב את פירוש המשנה, וזעירי הצביע בידו על רבי יצחק בר אבדימי.

חבריו ותלמידיו
על חבריו נמנו רב חסדא, רבה, ורב יוסף. על תלמידיו, נמנה, ככל הנראה, רבא, שמוסר הלכות בשמו.

יש להבדיל בינו לבין רב יצחק בר אבדימי הראשון, תלמידו של רבי יהודה הנשיא.

פסקיו
מטבילין בעינו של דג - ניתן לצאת ידי חובת טבילה בעינו של דג, שכן יש לו דין מים.

קישורים חיצוניים



הערות שוליים

יצחק
קטגוריה:תלמידי רב
קטגוריה:תלמידי שמואל